‘Una mujer bajo la influencia’, de John Cassavetes, es projectarà diumenge que ve
04 de novembre 2021

El Centre Cultural Mario Monreal oferirà una nova projecció diumenge que ve, 7 de novembre, a les 19 hores, emmarcada dins de l'agenda cultural de tardor que la delegació de Cultura ha programat. Es tracta de la pel·lícula americana catalogada com a cinema independent, _Una mujer bajo la influencia_, de l'any 1974, que està emmarcada dins del gènere de drama. Té una duració de 155 minuts i està recomanada per a majors de 18 anys. L'aforament serà limitat i l'entrada, gratuïta.

La direcció i el guió del film són a càrrec de John Cassavetes i entre l'elenc trobem Gena Rowlands, Peter Falk i Katherine Cassavetes, entre d’altres. Gena Rowlands va obtindre diverses nominacions a millor actriu en els Oscars de 1974, també en els Globus d'Or i en el Cercle de Crítics de Nova York i en el festival de Sant Sebastià de 1975 el film va guanyar la Concha de Plata i el premi a millor actriu.

La pel·lícula tracta sobre la vida i situació familiar del protagonista. Nick (Peter Falk) ha de carregar amb la responsabilitat de cuidar la seua dona (Gena Rowlands) que patix inestabilitat emocional. Lluita sense descans per a mantindre un ambient de normalitat malgrat l'anormal comportament de la seua dona; no obstant això, arriba un moment en què la situació afecta els seus fills, de manera que no tindrà més remei que prendre unes certes mesures.

En esta agenda cultural de tardor es podran veure films com _La ciudad desnuda, La innocència_ i _El verdugo._

Durant la sessió es contemplaran per part de l'organització les mesures sanitàries i de prevenció enfront de la pandèmia, que seran, així mateix, d'obligat compliment per al públic.​

![](/media/vrillk4l/97c2-cartel-una-mujer-bajo-la-influencia.jpg?width=671.3068181818182&height=850)

*   [](http://www.facebook.com/sharer.php?u=https://aytosagunto.es/va/actualitat/una-mujer-bajo-la-influencia-de-john-cassavetes-es-projectara-diumenge-que-ve/ "Facebook")
*   [](http://twitter.com/share?url=https://aytosagunto.es/va/actualitat/una-mujer-bajo-la-influencia-de-john-cassavetes-es-projectara-diumenge-que-ve/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/una-mujer-bajo-la-influencia-de-john-cassavetes-es-projectara-diumenge-que-ve/ "Linked In")
*   [](mailto:?body=https://aytosagunto.es/va/actualitat/una-mujer-bajo-la-influencia-de-john-cassavetes-es-projectara-diumenge-que-ve/)